
KHYNDIAT KYNTIEH HALOR U KARTEH NONGRUM 

Nga shym la ithuh ia u Kapten Nongrum la u 
dei u para kur jongnga riih. Dei tad haduh ki sngi 
kiba khatduh, ba nga sa iohsngew’ ia ka kyrtf>ng iongu 
bad wat la katta ruh, kam shym pat rung ka jingsngpw 
ieit ne sngewsarong ia u. Kawei nih ka long ba nga 
don ialade hapdeng ka jingbym khlaih ka met ha kitci 
ki sngi ba khatduh jongu, hynrei kaba pynkyndit 
bynriew ia nga ka long hadien ba nga la ibh pule ia 
ka kot khubor ha kaba ki rangbah Kur Nongrum ki 
khot jingialang ban pyrkhat halor ka jingkhlad noh 
jong une u riew shlur jongngi. Kane ka la ktik i'a nga 
bad kumta ha ka Step 7 tarik jong u Naitung (July) 
1999 hi, ka la wan ha ka jingmut jongnga ban thoh 
poitri halor ka jingi'ap jongu bad kaba la mih ha ki 
artylli ki kot khubor Khasi, kata ha ka 8 tarik kaba 
long ka sngi ban tep donburom ia ka met jongu. 

Nga sngewduhnong ialade ba ngam shym la lah 
ban iadonlang ha ka sngi ban pdiang burom ia ka met 
jongu, hynrei nga sngewnguh pat ia u Blei Trai Kynrad 




u ba la ai bor ianga ba ngan lah ban ia don ha ka sngi 
tep, kaba long ka sngi ban sah jingkynmaw junom ha 
ka histori jongka Ri hi baroh kawei. khamtam ban ibh 
ia ka sngi kaba shai bad pyngngad ban pyndep ia ka 
Niam ka Rukom ba ishongkun ia u. 

Nga sngewburom shikatdei eh ia ka longi ing 
jong u Clifford Nongrum, 1 Meiduh Saily Nongrum. 1 
Paduh Peter Keishing ryngkat kiba haiing hasem, 
kiba la sei la u khiin dap shynrang u ba la kloi ban 
pha ia la ka jingim na ka bynta ban i'ada ia la ka Ri 
bad ka jaitbynriew. 

Ha ka rta ka ba dang khynnah, kata dang 25 
snem, 3 Bnai 25 Sngi kynthih, U la hap ban pynkut 
noh ia la ka jingim, ban duh ia ki jingsngewbha pyrthci 
hynrei ban shim ia ka jingkitkhlieh kum u riew shlur 
bad nongialam ha la ka Ri. 

Kumba nga la pynpaw ba ngam ju tip bad ithuh 
ia U Kapten Clifford Nongrum ne ki Kmie ki kpa, ha 
ka 12 tarik u August 1999 ha ka por 5 baje janmiet 
nga la leit ryngkat bad u para arkmie jongnga ban ia 
kynduh ia 1 Kmie bad I Kpa ban ioh jingtip katba lah 
ei halor ka jingim jong U Clifford. Ha kaba nyngkong 
nga da sngeweh ban rung namar ka jingsngewlehrain 
jongnga ba ioh dci ki kam bieit ba nga mut ban Ich. 
Pynban ka snam longkur ka kyntu ianga ban rung, 
phewse ka longiing ka long kaba da sngcwtynnad 
bha ban ia shongkai. Ki pdiang i'angi da kaba 
sngewbha eh bad kylluid mynsiem. Ka jingi’ashong 




kai ka pynlong ianga ba ngam sngewnang shuh ban 
mih. Ngi la iashongkai bad ki la Ar kynta tarn eiei, 
pynban nga sngew kumba dang tang shiphang por. 
Ki la iathuh ianga katto katne shaphang ka jingim U 
Clifford, ha kaba nga la ibh jingmut ban pyrkhat ia 
ki jingthmu jongnga. 

Namar ka por kam shah ban dang btcng ia ka 
jingiashongkai bad ba nga kham pajih ka i ing, ngam 
banse ban shu dkhat jubor ia ka jingiakren ban wan 
phai pat sha i'ing wat la ka long ka mict kaba ther 
bha u lap bah. Ha ka jingiashongkai, kaba ktik ianga 
ka long ba ki pynpaw pyrshah da kaba ong ba ki 
sngewtynnad palat ia ka jingiashongkai bad ngi. Ngam 
tip kaei ka daw kaba pynsngcwtynnad ia ki. 

Nga la pynpaw ruh ha ki iaka jingthmu jongka 
jongleit poi jongnga sha iing jongki, kaba long ba 
ngan pyrshang ban thoh Poitri halor jongu Clifford 
bad nga la ibhi ba ka mynsiem ba kmcn ka don haki. 

Ka wan shat ka jingmut hanga ia U Clifford 
bad kaba pynpyrkhat ianga ka long ba dei na ka 
longiing jongki ba u Clifford u paw haduh katne. 

U Blei Trai Kynrad un don ryngkat bad ngi ha ki 
por ki ban dang wan. Un kyrkhu ia ka longi ing longsem 
U Clifford Nongrum bad ban sei ki rang Khadar Bor 
Khadar Buit ban Shakri i'a la ka Ri bad ka jaitbynriew 
da ki kam ba bha bad ba im hok jongki. 


KHUBLH 




MR. KEISHING PETER KONG SAILY NONGRUM 
(Kpa) (kmie) 

Jongu 

Capt. K.C. Nongrum 
Lumdemthring - 7.5.2003 

KmN LAMPHRANB 

Baroh ngi lah ban poi sha ka thong kaba jop. 
Ha ka 1st July 1999 U Capt. Keishing Clifford 
Nongrum (Maha Vir Chakra) u la thaw iaka 
jingiathuhkhana kaba ktah mynsiem haduh katta katta 
da ka jingkhlain bad jingshlur mynsiem ba palat Ham 
jong u ha kaba u la aiti noh ia la ka jingim ha ka jaka 
4812 jong ki lum thah kiba jrong jong ki bynta ka 
Kargil Batalik bad ka jingkheinduh lenlade ha ka ban 
pynVohburom bad kyntiew ia la ka jong ka Ri. 

Hadien ba u la dep ia ka jingpule na Don Bosco 
Technical School, Shillong, U la pyndep ia ka BA na 

St Anthony’s Cdlege ha u snem 1996, u la shah jied 
ha ka 05-09-1997 ha ka Indian Army Training 
Academy, Chennai bad la pynrung ia u ha ka 12 
Jammu & Kashmir Light Infantry. 

U Capt Kelshing Clifford Nongrum u la shakri 
da ka jingshlur ha Kashmir Leh, Drass, Kargil bad 
Siachen Glacier ruh, ha kaba ka jingkhriat ka long 
minus 40 haduh 60 degree, shuwa ban phah sha ka 
Madan thma. 

La tip i'a u kum uwei na ki riew kheinduh 
hapdeng ki para shipai ba ia donlang bad u, u la shim 
la ka bynta kaba kongsan tarn ban tur ha kaba u la 
ioh knieh biang ia ki Tiger hills, ki bynta ka Kargil 
Batalik bad kiwei kiwei. 

U long u badap jingim bad kohnguh sneng, u 
ba trei shitom bad u nongialam batbit, u ba buh 
nyngkong eh ia ka kamram bad burom ban ia ka 
imgsuk bad jingim lajong. 

Haba ka khubor ba sngewsih jong u shipai 
bashlur ka la wan poi ha ki Nongshong shnong jong 
ka Shillong, ki barit baheh ki tymmen ki kro ki khynnah 
ki khyllung ki la Vam pait dohnud da ka jingkthang. 
Ka Meghalaya Government ka la pynbna shuti ha ka 
8th July 1999 kum ka shuti paidbah katkum ka shuti 
hapoh ka N.l. Act kum ka dak ban burom ia u Capt. 
K.C. Nongrum uba la aiti bad kheinduh la ka jingim 



na ka bynta ka Ri lajong ha ki bynta jong ka Kargil 
Batalik. Ka jingai khublei bakhatduh ia une u khun 
shynrang jong ka Ri bad ka jaitbynricw bad ka jingleit 
buh khatduh ia ka met sha ka jaka shongthait la ia 
shimbynta da bun bah ki briew na sor bad na 
nongkyndong lang bad ki kot khubor baroh wat ki 
khubor na ka Ri baroh kawci ha kaba ym pat ju don 
koit ha ki por ba ladep. Kaba pynsahnud ka long, i'oh 
ba ka jingkynmaw ki briew ka kut noh tang shipor, 
ngi tieng ruh ba ioh ka jah rngai noh lymda ngi 
tyngkai bad pynsahkynmaw da kaba thoh ia ka 
jingiathuhkhana ne da ki poetry. 

Ha ka lyngkhuh snem basaw jong ka jingkhlad 
noh u Capt. K.C. Nongrum MVC, haba ngi phai 
dicn bad kynmaw ia ka jingaiti lenlade jong u, ngi 
sngew ba ka long kaba donkam eh ban thoh sah 
kynmaw bad pyllait ia poetry u Capt. Nongrum. Ngi 
ioh mynsiem na u bad ngi ngeit skhem ka jingaiti len 
lade kaba khraw jong u Capt. K.C. Nongrum MVC, 
kan wan rah ka juh ka jingangnud bad kan ai mynsiem 
ia ki samla ba kin len lade ha ka jingim ba man laka 
sngi na ka bynta ka lawei ba phymai jong ka Ri. Ai 
ba ka jingpule jong phi kan long kaba sngewtynnat 
bad kaba hun. 

North-Eastern Hill University 

Mayurbhanj Complex, Shillong - 793 014 
(Meghalaya) 


KHYNOIAT KYNTUN 

Ha kaba nyngkong eh, nga ai khublei ia 1 Bah 
Mattsing Nongrum ba I la pynmih sa kane kawei pat 
ka poitri jong I. Kumba la iohi na ka kyrteng jong ka 
kot, I Bah Mattsing i la jied ban tei mot sah kynmaw 
ia uwei na ki ’riewshlur jong kane ka pateng jong ngi, 
bad uta u long u Captain Keishing Clifford Nongrum. 
Ka Sor Shillong hi baroh kawei ka sakhi ba kaei kaba 
la jia ha ka jingiap jong une u samla kaba long ka 
bym ju kham iohi koit mynno mynno ruh. Mar ia tip 
ba yn wallam ia ka met jong une u ’riewshlur uba la 
kyllon i'ap ha u kuli u nongshun ha ki lumthah jong 
ka Kargil, u paid byllien u la tuid ban pdiang burom 
ia u ryngkat bad ka dohnud kaba shlei miar da ka 
jingpangnud ryngkat ka jingsngewsarong ia une u 
khlawait ka Ri. Ki paitbah, shynrang bad kynthei, 
samla bad tymmen, rangbah bad khynnah, ki la mih 
na la ki dong na la ki kyntoit ban ieng arliang surok 
bad ban pdiang burom ia u. Ha ka sngi tep jong u 

ha Madan lewrynghep, ki hch ki hain Sorkar, ki 
nongihlam shipai bad u paitbah, da kawei ka mynsiem 
ki la ai burom khatduh ia u ha ka rukom kaba 
ishongkun bad ikhia thew. 

I Bah Mattsing Nongrum I la phiah ia kane ka 
poim jong I ha ki khat-ar bynta, ka bynta kaba 
nyngkong eh ka pyni ia ka sneng ka kraw na ka kmie 
ban pynheh pynsan ia u ha ka akor ka burom ha ki 
bynta baroh jong ka jingim jong u. La bteng ha ka 
bynta ba ar ia ka jingiadei ka ihg ka sem hapdeng ki 
kmie ki kpa bad ki khun shynrang baroh lai ngut, 
khamtam eh ha kaba ki saw ngut ki dkhot ka ihg ki 
la ai ka kyrkhu ka kyrdoh, ka kitbok kitrwiang ha ka 
kam kaba u Clifford u la jied ban trei, kata kum u 
shipai u ban pahara bad iada ia la ka ri na u nongshun. 
Ha ki bynta ki ba bud, I Bah Mattsing I la kdew ia ki 
kam ba bha kiba u Clifford u la leh ha ka imlang 
sahlang bad ruh ia ki kam shlur kiba u la leh na ka 
bynta la ka ri. Ki bynta kiba hapdeng jong ka poim 
ki rwai myllung ia ka jingpait dohnud ka kmie bad ki 
bahaing hasem baroh ban ibh ia ka khubor bakthang 
kaba iathuh ba u Clifford u la khlad noh na ka pyrthei. 
Nangta pat la iathuh ruh ia ka jingai burom ba khatduh 
ia u Captain Clifford da ki paitbah ka Sor Shillong, 
ki nongialam ka ri bad ruh da ki rangbah bad kynhun 



shipai ba pher. La iathuh ia ka Sngikha, ka sngi ba 
u Captain Clifford u la sdang ia ka kam shipai bad i'a 
ka tarik ba u iap bad ba la tcp ia u. Khatduh eh, I 
Bah Mattsing I la ai ka kyllum lang halor ka mat 
pyrkhat jong ka poim hi baroh kawei. 

Khublci shibun Bah Mattsing na ka bynta kane 
ka jingtrei jong phi. Nga Kyrmen ba phin ym thait 
ban sei borbah kham khraw shuh shuh ha ki por ki 
ban dang wan. 

U Biei un kyrkhu ia phi. 


Dr. B. War 
Professor and Head 
Department of Khasi, 
N.E.H.U., Shillong 



KAPTEN KEISHm CLIFFORP HOmUM 

(1974-1999) 


La kha ia u Kapten Keishing Clifford Nongrum 
ha ka 7 tarik u Lber (March) 1974 ha Lumdemthring, 
Madanrting bad ka shnong trai jongu ka dei na Umthli, 
ka shnong kaba don harum Laitlyngkot. U dei u khun 
jong I Kong Saily Nongrum bad i Bah Peter Keishing. 
U long u khun ba ar ha ka longi ing napdeng ki lai 
ngut ki khun shynrang bad la ju khot ieit ia u da u 
Bahdeng. 

U Clifford naduh ki por ka jinglong khunlung 
jong u, u la long u ba palei bad bym ju pyndik ia la 
ki kmie ki kpa. U la long ruh u khunlung u ba shait 
ba khlain, ba plung bad ba ksah bha. Ka jinglong 
jong u ka pynhun ia ki kmie ki kpa bad ba don ka 
jingkyrmen na ka bynta ka lawei jongki. khamtam na 
ka bynta jongu hi. 

Ynda u la dap 3 snem ka rta, la sdang ban 
phah skul ha Holy Child English School kaba don ha 
Nongthymmai bad u la pule ha katei ka skul haduh 
M.E. U long ruh u khynnah u ba stad, ba shemphang 
bad ba minot de. U la long ruh u khynnah skul u ba 
tbit bha ha ka phareng (English) bad dei na kitei ki 
jinglong ba u la lah ban kiew ar klas wat ha M.E. kata 



na klas IV sha Was VI. Ka jingleit skul jongu ka long 
ka bym da pynlut ksan haduh katta katta. namar na 
kidaw ka jingstad jongu, u ju ioh baibam na ka State 
Bank jong ka India na ka por sha ka por. 

Ha ka snem 1987 u la btcng ia ka jingpule ha 
Don Bosco Technical School naduh Class Vll bad 
ban pyndep ruh ia ka Matrik haka snem 1991 bad ia 
ka Diploma Automobile na katei ka skul ha ka snem 
1990. 

U Clifford u long u khynnah u ba stad bad 
shemphang bad minot bha U ju sngewtynnad ban 
pule ia bun ki jait kot ki ba lah ban ai jingtip shuh 
shuh ia u ha ki jingpule, nalor ki jinghikai ha skul. 

U la pyndep ia ka B.A. na St Anthony's College, 
bad kum u khynnah u ju pyni i'a la ka sap jinglong 
jongu. 

U Clifford u long u khynnah u ba don ka 
jingkitkhlieh bad u khynnah u ba shlur. Dei na kane 
ka jinglong ba u la poi shaduh ban join i'aka kam kum 
u Shipai India. U la long ruh u khynnah u ba sngewrit, 
u ba smat ba sting bad u bym ju lehraih i'a kano kano 
ka kam kaba u trei. U long u briew u ba sbun, ba bha 
mynsiem, u bym ju pynlut phut. U nang kumno ban 
kunai na ka bynta ban i'arap lem haling hasem. U ju 
sngewtynnad ruh i'alade ban trei shitom bad u ba kloi 



ruh ban iarap i'a ki para samla kiba shem shitom bad 
ban ai ki jingiarap bad kyrshan lem bad ruh ban ai 
mynsiem ia ki. Nalor kine, U long ruh a briew u ba 
nang ban trei la jan baroh ki jait kam, kum ka kam 
Misteri, Mechanic bad kiwei kiwei. 

U Clifford u long u briew u ba suk bad u ba 
kmen ha ka jingim jongu. 

Ha ka 7 tarik u Naitung (July) 1995, u la i'akhun 
iaka eksam jongka Combine Defence Service. Dei ha 
ka snem 1996 ba da ka jingtrei shitom jong u, ki 
jingangnud ki la seisoh, ha ka ba u la pass ia ka 
eksam kam ryngkat bad ka B.A. 

Ha ka 7 tarik u Naitung (July) 1996 ruh, ba u 
la hap ban leit i’akhun sa i’a ka personal interview ha 
Bangalore kaba neh haduh 21 sngi kynthih. 

Ban pyntbit ia katei ka kam, Ha ka 5 tarik u 
Nailur (September) 1997, u la hap ban leit shah hikai 
(Training) sha Madras ha Officer Training Academy 
bad ioh ruh ia ka kyrdan Lieutenant bad la phah ia 
u ha ka kynhun 12th Jammu And Kashmir Light 
Infantry ha Siachen. Dei mynta ka snem 1999 ba u 
la ibh ia ka nam Kapten bad phah ia u sha Batalik, 
Kargil Sector. 

U Clifford kum u riew shlur u la shim bynta ruh 
ha ki jingkilan met kum ka Boxing. Ha ka Snem 



1997, u la long u nongjop da ka ba pynliem i'a u 
Champion ha kata ka por. 

Ka kam ka long kaba teh bad shitom haduh 
katta katta, Lymda dei ki briew kiba skhem jingmut 
bad iai shah, kin ym lah ban poi sha ka thong. Ka 
long ka kam kaba la hap ban smai na ka bynta ban 
pha la ka jingim, bad lehse kiba hai ing jongki la hap 
ban long da para shipai hi, kaba pynlong i'aki ban 
nym da poi iing than eh. Ka kam pat ka long kaba 
don burom tarn na baroh bad ba sah pyrto ha ka 
pyrthei hi baroh kawei. Ka kam ka bym don ka arsap, 
ka bym don ka bamsap, ka bym don ka sngewkhraw, 
hynrei kaba don tang ka jingsngewrit bad jingiaburom 
u wei i'a u wei pat. Kane ka pynlong ia u ban poi i'ing 
tang teng khat. 

Ha ka 5 tarik u bnai Lber (March) mynta u 
Snem (1999), U Clifford u la wan shuti sha iing. Ka 
long lehse ka jingwan ba khatduh sha la iing ban 
jngoh ban peit i'a la ka i ing bad ki ba hai ing ha sem. 
Ha ka 7 tarik u ‘Nai laidng (April) 1999 u la mih na 
Shillong na ka bynta ban leit phai sha Batalik ban 
i'akhun thma. 

Ban kren khatduh i'a la kiba hai'ing hasem, ha 
ka 24 tarik u Jylliew (June) 1999, Por 11.15 Baje 
mynmiet u la kren da ka telephone sha la iing. Dei 



ha ka sngi kaba bud, kata ha ka 25 tarik u Jylliew 
(June) 1999 hi ba u la thoh shithi na Batalik bad ka 
ba la poi pat sha la i'ing hadien 5 sngi ba la tep i'a 
ka met jongu, kata ha ka 13 tarik u Naitung (July) 
1999. 

Ki kam shlur jong u la pyrto da baroh. la ka 
nam ki Kam Shlur, la jied ia u Kapten Nongrum ban 
ioh ia ka Mahavir Chakra Gallantry Award, kaba long 
ka khusnam ba ar ha ka jingheh ha Ri India ha ka 
kynhun Shipai. 

U Kapten Keishing Clifford Nongrum, u la khlad 
noh na kane ka pyrthei ha ka 2 tarik u Naitung (July) 
1999, bad tep donburom iaka met jongu ha ka 8 
tarik u Naitung (July) 1999, hadien ba ka met jongu 
ka wan poi sha Shillong ha ka 7 tarik u Naitung (July) 
1999. 

KAPTEN NONGRGM 

(Jingsneng ka kmie) 

"Khyndai ki bnai i'aphi nga kit, 

Ko khun ieit thep mynsiem i mci; 

Miet la bad sngi phim ju pynwit, 

Phi suk mynsiem, phi im palei. 

Phim don ka iam, phim don ka kyang, 
Tang jingiarain phi shad phi kmen; 

Ka bam ka dih tang ba phi kdang, 

Dur khmat i ieit jongphi ka tngen. 

Ko khun ibh ja ioh doh i mei, 

Phin ri akor burom ka iing; 

Ban sneng ban kraw i'aphi nga dei. 
Long ryni'eng ruh ba kan suhsieng. 

Ka ktien thylliej to da tyngkan, 

Ki kti ki kjat aih to pynsting; 

Ynda la shai phi la khamsan, 

Phin thorn jingeh, ka um ka ding. 

Phin tbeh jingshai la shai shisngi, 

Ynda por jongphi ka la ih; 

Ha la jingim to leh tipsngi, 

Par jingstad kslar ruh phin sa tih. 

Ko khun la kha ryngkat ki sap, 

B’u Blei iaphi hi u ibit; 

Bor ka pyrthei wat shah kin tap, 

Wat ai lad ruh ba kin pynwit. 

To kdat ki dieng pyngkiang baroh, 

Ki ban khanglad, lynti iaphi; 

Sha Nam burom phin sa kynjoh, 

Phai khmat sh’u Trai, miet la bad sngi. 

U Trai kynrad Nongthaw Nongbuh, 

Ta long ryni'eng ka man ryni'eng; 

U hi marwei un sa pynphuh, 

Ban pynsah nam pynsah kyrteng." 

“Ko Mei baieit, jingsneng jongphi, 

Da lei lei ruh ngam dei ban klet; 

Ngan iai kynmaw miet la ka sngi, 

Ba ngan iuhroit, nga sngewpangmet. 

Maphi ba thum ba bah ianga. 

Phi kit jynjar ruh de khlem thait; 

Da maian Blei ba la pynkha, 

Kumta haphi phim sngew shoh Iwait. 

Phi ri sumar phikir ianga 
loh ba nga pang ibh ba shitom; 

Nga shit nga syar, phi sngewlynga, 

Ka miet ka ibng, haphi phi thorn. 

03 



Ko mei i^phi ngam bit pynlah, 
Jingsncng kordor tarn ki jongphi; 
Jingibtiplem ha nga kam shah, 
loh kum babe lashai shisngi. 

Ngan ri i'a la ka i'ing ka sem, 
la longrynieng ia manrynieng; 
Jingthrang jongphi ngan iai pyndem, 
Ban sah ka nam ban sah kyrteng. 

Wat ym khuslai ko mei ianga, 

Kumba phi la pynheh pynsan; 

Ha ka jingim baroh shirta, 

Ka ktien thylliej ngan da tyngkan. 

Burom akor ngan ri kyndong, 

Ka leh ka kam ngan da adkar; 

Ngan kut jingmut ban poi sha thong, 
Jingeh ngan thorn lut baroh phar. 

Sha ki kliar lum, Mei nga angnud, 
Ban pynsah la ka nam kyrteng; 
la la ka por ngan ym pyntud, 

Ngan ym ailad ruh ban sahteng. 

Jingthmu baroh Mei kin urlong, 

Ha ka mon bajwat ka jongnga; 
Khamtam ha ka bor Blei ka shong, 
Ko Mei baieit, wat ym lynga.” 

“Mynsiem nga kmen, Ko khun baieit, 

Ba nga iohsngew kyntien jongphi; 

Ha jingtipbriew, phim shym kren bieit, 
Kumba shai bnai kumba shai sngi. 

Phi kut jingmut shisha mo khun, 

Ba phin ym pynkhein noh ia ki; 

Jingsneng jongnga ban shu pynhun, 
loh shu sahteng shiteng lynti ? 

Namarpyrthei nga la itieng, 

Ha kane ka juk ba mynta; 

Khyllung, khynnah kum bym lap lieng, 

Kat kaba jia, kim sngewsalia. 

Ko khun nga sneng, phi long maphi, 

U khlur ba phin ialam lynti; 

Ki Duk, Ki Suk, Rangli juki, 

Kin heh mynsiem lem ki bapli. 

Mynsiem sngewrit to ri kyndong, 
Sngewkhraw sngewmeng beh sha jngai bah; 
Ka sngewbaheh ka leh sarong, 

Ban shong ban sah bad phi wat shah.” 

“Phi artatien mo mei i'a nga, 

Phim hun ba phi la sneng la bthah; 

Ngan ibi kynmaw dngong Mei shirta. 

Ban klet noh ia ki ngan ym lah. 

Ngan long kumba maphi phi kwah, 
Ban pynsah nam la i ing la sem; 
Jingeh jingwit ngan thorn pyrshah, 
Ba ngan pynkhraw ia jingsngewicm, 

La biang ko Mei jingsneng jongphi, 
Wat pynkhuslai jingmut lade; 

Ngan leh kumba phi la pyni, 

Ban ym wanrah ia jingbabe. 

Phi long ka Blci, Ko Mei jongnga, 
Ngan iai dem iai mane iaphi; 

Kumba phi ri kyndong ianga, 

Tang kam babha Mei phin iohi. 

Khublei khublei khublei Ko Mei, 

Ba ngan haram ko Mei ngam bit; 

Ba ngan suk hi haka lawei, 

Ngan ri kyndong, hordang horkit. 

<Ha Rympei) 

“Ko Mei Ko Pa baieit jongnga, 
Kumjuh Bahbah bad phi Bahrit; 
iala jingim haphi ngan pha, 

La iing la sem ngan bah ngan kit. 

Ngan pynsngewbha ia la jingim, 

Ha sla jongkane ka pyrthei; 

Ban pynsngewsih long ka jingtim, 

Ha khmat U Briew ha khmat U Blei. 

Ngan i^l im khuid ngan im suba, 
Ngan iai long ruh tip-briew tip-blei; 
Ngan ym ailad ib jingthala, 

Ban laid bakla, long ka bymdei. 

Ngan ym pyrkhat tang la ka i'ing 
ia kiwei ruh ngan pyrkhat lang; 

Ban roi ban par, ban phuh ban phieng, 
Ka jait bynriew ba kham kyrpang. 

Kumno ba ngin iai kyntiew lem, 

Ym ba ngan tan ban pynsah dien; 

Ngan kham pynkhraw jingiatiplem, 
Kum u tiew phuh ngan ioh ban sien. 

Ngan im sngewrit ko Mei ko Pa, 

Ba sbun mynsiem ruh to ngan long; 

Kin long kum ki hynmen para, 

Mynsiem sngewieit ruh ngin pynshong 

Ka jingkitkhlieh ruh ngan pyndon, 
ia la kamram ba ngan pyndcp ; 

Ngan nym pyndem ha la ka mon, 
Shiteng ki kam wat ai kin scp. 

Ko Mei ko Pa, kyrkhu ianga, 

Ba ngan longbriew ba ngan man briew; 
La i'ing la sem ngan ri ngan da, 

Ngan ym ailad ia ka jingsniew. 

Mei Pa baieit tarn eh jongnga, 

Nga kwah ban tei mot keiA ibphi; 
Ngan trei shitom ki kam babha, 

Ha jinglong Hok, ngan fei imsngi.” 

Kyndeh mynslem ki kmie ki kpa, 
Jingkren ramib u khun baieit; 

Ka ktik ruh la hynmen para, 

Ka kti ka jat jongki ka smiej. 

“Bahdeng baieit i Mei i Pa, 

Phi long shisha u riew rangbah; 
Wat la phi dang khynnah ka rta, 
Phi la iohi wat sha jngai bah. 

Ngim poi pyrkhat ko Khun baieit, 
Mynsiem shynrang haphi kan don; 
La jingangnud ib ngi phim riej, 

Phin rat baroh ka khia ka shon. 

Ngin kyrkhu kein i'aphi Bahdeng, 
Trai kynrad ruh un ai ka bor; 

Un pynkhlain ruh i'a ki tyrpeng, 

Ba phin lah kit ia ka lyngkor. 

Lyngkor bakhia phi ia shimti. 

Phi teh Icikam ruh i'aiade; 

Ko khun tip duk ko khun tipsngi, 

Ki lad iaphi ruh kin sa pile.” 



“Jingnang jingstad ruh ka kordor, 

Mei Pa ban saindur ia lawei; 

Kam shong eh ruh tang ha ka bor, 
Hynrei jingstad ka kham shyrkhei 

Ka phrang i ’u briew ban poi shathong, 
Kat ia kaei ba don jingthmu; 

Ban trei shitom kumta ka long, 

Trai kynrad ruh keih un kyrkhu. 

Mynta hi noh ngan sdang ki kam, 

Ko Mei Ko Pa, ia nga wat khang; 

U Trai Kynrad hi un ialam, 

Ki jingangnud ngan da pyrshang." 

“Ko Khun baieit to ngin kitbok, 

Phin eh ka bok phin eh ka rwiang; 
Jingim jongphi to da iaid hok, 

Ba phin ibh dih kein ia jihgsliang.” 

(Kum Nongialam) 

Me don ka por, me don ka bor, 
Marne Clifford kum nongialam; 

Jingud jingnam me shah ki shkor, 
Mem phai kynriang, palat mem jam. 

U rit u ria, u duk u suk, 
la me Clifford ki niew burom; 

Ha dong kyntoit jongka muluk, 

Na khmat jongki, jingeh me thorn. 

Me la i'alam samla ka dong, 

Ba kin poi ha ka bha ka miat; 

Thiah thai ia ki mem shah ban shong, 
Wat la ka por long tang khyndiat. 

Ka Club ki Nongbylla me seng, 

Ban pynsngewbha ia ki bapli; 

Ba kin ibh lehkmen de teng teng, 

Ha man ki por ba ki shong sngi. 

Mem shym ieh bein ia ki bapli, 

Ban sah khun swet ha jingbylla; 
Kumno me thaw ki lad lynti, 

Imlang sahlang ban ibh bynta. 

Kum Nongialam ngam lah hiewtang, 
Kum u samla ha la ka Ri; 

Wat la ki long tang jingpyrshang. 

Kin sa seisoh kiwei ki sngi. 

Hynrei ratbah ka kam ka paw, 

Kum Nongialam ha madan thma; 

Ka Nam Kapten b’la thoh h’u maw, 
ia la ka Ri me ieng iada. 

Ka Batalik kan ieng sakhi, 

Kyrteng jongme kan shat phalang; 
Katba dang neh u bnai ka sngi, 

Yn sah kynmaw da ummat kthang. 

Me la ialam, ngin bud lynti, 
la ki dienjat ba khraw jongme; 

Dei tang jingbha ngi la ibhi, 

Na me Clifford haduh katne. 

Ba Ri Pyrthei ki la niewtang, 

U luk u lak, kyndong kynshrot; 

Wat na riewkhraw hi baroh lang, 

Kum nongialam ratbah la khot. 

(U Riewshlur) 

Mynba dang rit ia me la i, 
la jingshlur jingshynrang mynsiem; 

Ban jop kiwei mem ju aili, 

Mem hun Ba men shu shah pynliem. 

Ban sin khawpud, mynsiem ka sat, 

Ban shu shah khein shu shah hiewpoh 
Bunsien bunsien me thorn shakhmat, 
la nam burom ba men kynjoh. 

Kyntien jongme bunsien me kren, 

La sngew kumba me la khein duh; 

Ha la mynsiem me ju byrthen, 

Dur khmat ngi i pynban me phuh. 

“Ngam tieng wat la nga dei ban iap, 
Wat la ka long ha madan thma; 

Wat la mynta kan wan ban lap, 
Mynsiem jongnga kan nym pisa. 



Kaei kaba nga kut jingmut, 

Kan wan urlong wan jia shisha; 

Tang im sngcwbha ngam kwah ban kut. 
la la ka Ri nga kwah ban da. " 

Bor met bor phad ha u. u don, 

Kumta ha u kam shem jingeh; 

Jingthmu baroh ba u puson. 

Wei b’u la mon, kam don jingeh. 

Kiei ki lad b’un poi sha thong, 

Da kut jingmut u am hi sia; 

Shisha ha u ka wan urlong, 

U poi ialeh ha madan thma. 

Ha Batalik u thorn shaphrang. 

Ban pynher krad ia ki nongshun; 

Da buit bun bah ba u pyrshang, 

Jingeh ba khraw wat la ki bun. 

Ri thah ban peit kaba i ma, 

Ba khriat sangam kaba i tmang; 

Ha mon jongu u dem hi sia, 

Tang bad nongbud ban iadonlang. 

Haduh jingiap ba kan wan lap, 

Lyngktop ban thiah ha ki um thah; 

Wat la jingdum ka wan ban tap, 

Ka nam jingjop pat me wanrah. 



(Ka Pangnud) 

“Ko khun baieit, ko khun baieit, 

Ko khun baieit ko khun i mei; 

Balei pyrthei ka shu kren bieit, 

Phi la khlad mo na ka pyrthei ? 

Ko khun baieit ngam lah ban ngeit, 

Phim pat shym ieh jyndat ianga; 

Mynsiem bakmen shwa ba phin leit, 
Pynban phi hap iakhun ha thma. 

Phim shym pat khlad te khun jongnga, 
Shen phin sa wan phai biang sha iing; 
Ban ia sngewbha ruh bad i pa, 

Ban sngewshngain ruh baroh shi ing. 

Ko khun ko khun wan phai noh kloi, 

Sha la i mei i pa jongphi; 

Ngin pdiang burom haba phi poi, 

Bad phi ko khun ngin pynlut sngi. 

Ko khun maphi phi ju pynshngaih, 
la la ka i'ing i'a la ka sem; 

Phi long u khun u ban tyngshain, 

Bad ba dap ruh da jingtiplem. 

Wan noh, wan noh, wan noh ko khun, 
Khubor sngewsih ban sngew ngam kwah; 
Phin nym shah jop ruh h’u nongshun. 
Ban shim jingim jongphi kim lah.” 

(Wan poi ka met) 

“Ko khun, ko khun. ko khun jongnga, 
Balei mo khun kumne iaphi; 

Balei kumne ka wan ban jia, 

Ko khun iaphi nga kwah iohi. 

Khun, khun, phi ieh noh sch mo khun. 
To kren seh khun tang shi kyntien; 

To kren seh khun ia kmie ba pun. 

To kren seh khun sa tang shisien. 

Pynhun ko khun ia kmie ba kha. 

Balei phi sngap mynthi kumne; 

Phi ieh jyndat wat ia i Pa, 

Shano shuh dur ba phuh samrkhie. 

Phi wan khatduh sha iing mo khun. 
Ban pynsngewbha sahnud iangi; 
la la ka sngi ban khlad phi kun, 

Ha lade hi sha nongwei sngi. 

Phi la tip lypa ko khun nga tip, 

Hynrei jingkmen pynban ka paw; 

Shi khyllip mat ka khmat ka lip, 

Jingiap iaphi ba ka wan shaw. 

Phim shym sahnud mo khun iangi. 

Phi dkut mynsicm jngai bah na i ing; 

Phi im lyngkot te khun ki sngi, 

Hynrei maphi pat phi sngew hieng. 




Ko khun baieit leit suk leit sain, 

Ngan ia shem pat bad phi ha bneng; 
Kyrkhu maphi ngin shait ngin khlain, 
Phin im phin sah la ka kyrteng. 

Shongsuk shongsain bad la u Trai, 
Ryngkat ka mei ka iaw tymmen; 

Phin shong jahthait bad u khlem wai, 
Phin ioh jingim ba dap jingkmcn. 

ioh phi buhnud buhkhoh mo khun, 

Ki lait ki let ki tarn duna; 

Leit suk leit sain da kaba hun, 

To map ko khun ioh ngi bakla. 

Khun, khun, iaphi nga pait dohnud, 

Ko khun thiah suk bad la u Trai; 

Ba phi Khlad noh ngi sngewbynnud. 
Wan paw wan khmih mo khun ha rngai. 

Nga sngewpangnud te khun iaphi, 

Ba phi khlad noh shiteng ka rta; 

Hynrei ko khun b’la thoh ka sngi, 

B’la dei ka por u nongbynta. 

U mot ko khun ngin tei iaphi. 

Ban pynsah nam pynsah kyrteng; 

Yn iai pyrto khun la ki sngi, 

Wat la phi la bam kwai ha bneng.” 



(Ng[ pdiang burom) 

la met jongmc Clifford Nongrum, 
Ngi pdiang burom da jaw ummat; 
Naduh mynsngi ha ban da dum, 

D’u paid ka sor, ki dong ki lad. 

Lynter lynti ruh paid u ieng, 

Ha surok bah ruh ban ialum; 

Ki iai pyrta tang ia kyrtcng, 

Clifford, Clifford, Clifford Nongrum. 

Ban i i'a met jongme Clifford, 
Mynsiem ka pang da jingkyndeh; 
Ban shu pyrkhat, ah! sngewsangsot, 
Jingim me duh ha jingialeh. 

Hynrei ka nam burom me i'oh, 
Lynter haduh kine ki sngi; 

Ba khlem kut trai shuh jingiaroh, 
Clifford, Clifford, Clifford jongngi. 

(Ka Nongmuna) 

Jingim jongme Clifford Nongrum, 
Dei Nongmuna kiba kynsai; 

Ki jinghikai ngi i'oh ban lum, 

Ki long ba tei bad ba janai. 




Sarnia ka Ri ki ibh nuksa, 

Na me Clifford ba me ialam; 

Ba jait bynriew kan iai long bha, 

Ban iai minot ha la ka kam. 

Ki kam baroh mem shym leh rain, 
Kynthop me trei, me leh sngewrit; 

Mem ju hiewpoh, ah! me sngewkhain, 

Me thorn shaphrang, khlem don jingwit. 

Me ryngkat briew bad rit bad khraw, 
Mem ju pynpaw sngewheh lade; 

Me tur me rap ha shnong ha thaw, 

Mem don sngewsih, tang phuh samrkhie. 

Me long ba shlur baroh ki Hang, 

Mem ju lehraih ban tur shaphrang; 

Imlang sahlang ban bha me sliang. 

Da bun ki lad me ju pyrshang. 

Ka ktien thylliej me da tyngkan, 

Ki kam baroh me long adkar; 

Me ju burom ia ba la san. 

Me don ki khmat ba shai synlar. 

Jingiatiplem ha me ka don, 

Ha ka sngewbha ne ka sngewsih; 

Ban i jynjar ha me ka shon, 

Mem sngewlah bam mem sngewlah dih. 




Ka jingkitkhlieh nih de me don, 

Mem shym pyrkhat tang malade; 

Mem shah lade ban shu iaid mon, 
la jingkitkhlieh me dem mane. 

Me don mynsiem ruh kaba sbun, 

Mem ju byrtia mem ju khapnap; 

Mem kheih i'u lok ne u nongshun, 

Me ieit kumjuh u thap u dap. 

Me nang mh de ba men kunai, 

Ka i'oh ka kot ban leh adkar; 

Ba me pyrkhat ia ka lashai, 

Mem da long ruh u ba lyngkar. 

Jinglong jongme ym kut katta, 

Hynrei me stad bad me shemphang; 
Ha jingpule me long tista, 

Me kwah lade ban kiew shaphrang. 

Me khlain ruh de jingkut jingmut, 
ia la jingthmu ba men pyndep; 

Mem ju buhteng, mem shah pynthut, 
Rongphong pyrthei kam shoh tyndep. 

Mem don sahteng, mem don buhteng, 
Mem don pyntud ka pyndier por; 

Kum u symbai ba la thylleng. 

Me san me pKtng ha la ka bor. 




Ki nongmuna ba bha shisha, 

Longdien mandien, nga ngeit kin bud; 

Ban lait na ki jingsniew thaia. 
la jingiongbriew la hap ban sud. 

( Ya me la tang) 

AiU shuh ngin lah ban batai, 
la jingbynta u Trai Nongthaw; 

U ba da khein ki sngi ki bnai, 

Kumba jingim jongme ka paw. 

Hynhiew tarik me mih pyrthei, 

Ha u’nai Lber snem 'niew phewsaw; (1974) 
Ba la sain dur da maian Blei, 

Ba men sa long kum u riewkhraw. 

Ynda la san, me la rangbah, 

Me angnud tang kam i&da Ri; 

U Trai Kynrad ruh u la bhah, 

Kyrpang ia me ngi la ibhi. 

Hynhiew tarik kumba la kha, 

H’u naitung pat khyndai phewsan; (1995) 
Ka kam shipai la Ri ban da, 

Eksam iakhun me da pynksan. 

Hynhiew tarik ruh de kumjuh, 

H’u ’Naitung hi ’dai phewhynriew (1996) 
Sha kam ba thmu, ban leit la buh, 

Sha ki Kyrdan ruh me nangkiew. 




Hynniew tarik pat u laibng, 

Ha une hi u snem mynta; (1999) 
fa la ka kam ban ieh mem long, 

Na i'ing me mih, ban leit sha thma. 

Khatduh kumba ia me la tang, 

Da dkut mynsiem, me wan phai i'ing; 

Ki kmie ki kpa da ummat kthang, 

Mynsiem ba pait arliang ki kieng. 

Ka met jongme ka poi Shillong, 

Dei ha ka Hynniew tarik hi; 

Jong u 'Naitung kumba ju long, 

U paid ka Ri, u la sakhi. 

U Dak Hynniew. namar kata, 

U dei b’la tang janai d'u blei; 

Naduh nyngkong kumba la kha, 

Haduh ka sngi ban khlad u dei. 

(Kyntien lawai) 

Mynta kumne ngi wan synran, 
la me Clifford, ko khia ka wait; 

Sha thma me tur mem shym kynran, 

Mem shym shoh thait, mem shym shoh Iwait. 

Haduh ki sngi ki ba khatduh. 

Me icng ialeh pyrshah nongshun; 

Ka sngi bakhraw mynta ka phuh, 

U paid bym lah niew shuh jingbun. 



U wan ban tuid sngewlem ia me, 
Khublei khatduh i'ame ban ai; 

Ki sngi kynmaw yn sa rakhe, 
la me Clifford, ko khlur jingshai. 

Lehrong iame ruh la pynlong, 

Na bor shipai jongka India; 

Ki jnit ki jnat la i baiong, 

Wat na ki heh Meghalaya. 

La burom ruh wat n’u barit, 

Ban synran lang, ki wan sngewlem; 

Ki tip lyngkor ba me la kit. 

Me la iap ruh kum rang ba tlem. 

Ki kam jongme ym lah siewspah. 

Ah! ko Clifford, Ah! to riewshlur; 

Ki kam shisha kiba ratbah, 

Mem tieng ia ding, ia um me tur. 

Kyrkhu ma me Clifford Nongrum, 

Ban mih ban khraw ki rang dajied. 

Kit noh mame i ’u lyoh ba dum, 

U paid ka Ri, un ibh bein khmied. 

Ban khmied sha kliar ki lum ba jrong. 
Ban ibh kynjoh ia Nam Burom; 
Pansngiat ka Nam hangta beun phong, 
Ka bym duh noh, ba neh junom. 



Clifford ngi don tang jingkhublei, 
Kyntien khatduh, khatwai ban ai: 
Shong suk shong sain bad la u Blci, 
Lynter ki sngi, hangta khlem wai. 

(Me la lap kum u Nongjop) 

Kum u riew ialeh ba shlur tarn, 

Me la pyni i'a la ka bor; 

Me la pyni jingstad ialam. 

Ban jop pat ia ki nongdakhor. 

la jaka b’la bat da maki. 

Ba ki ibh klun da jingthombor; 

Kumta ban neh Tu pud ka Ri, 
Clifford me sei ia la ka bor. 

Bun bun nongshun me la pyniap, 

Me angnud kein ban poi shathong; 
Pynban jingiap ka wan ban lap, 

Kaei Clifford ngi don ban ong. 

La bun bynta kongsan me jop, 

Ban pynher krad ia u nongshun; 
Jinglen lade me am hi thop, 

Ban shah thombor, kumta mem hun. 

Me la ihp keih kum u Nongjop, 

Ba me i'ada i'a la ka Ri; 

Pyrthei ruh kan nym sngap mutlop, 
la jingim ba me la aiti. 



Me la lap kein kum u nongjop, 

Pyrthei baroh ka ifeng sakhi; 

Me la iap kein kum u nongjop, 

Ba sngewsarong u khun khasi. 

Kyntien jongme kiba khatduh, 

Ba me pynpaw sha la ka kmie; 

Kaei jingmut ngim lah sngewthuh, 

Me la pynpaw lypa da kumne. 

“Lada nga kyllon iap ha ka madan thma, 
Ngan long u ba kmcn tarn; 

Namar kane nga la rung ha ka kam shipai. 

Clifford mem shym tieng ia jingiap, 

Me trei tyngeh, me am hi thop; 

Wat me tip skhem jingiap kan lap, 

Shisha me iap kum u Nongjop. 

Kum u Nongjop, kum u Nongjop, 

Kum u Nongjop ha thma me iap; 

Kum u Nongjop, kum u Nongjop, 

Kum u Nongjop ba bun syrtap. 

Ha man ki sap jinglong jongme. 

Me iai pyni kum u Nongjop; 

Ha ki kam ne ki jingpule, 

Me la iap kein kum u Nongjop. 

(Ka kyllum lang) 

Ah! sngewsarong ki Kur ki Kha, 

Jongme Keishing Clifford Nongrum; 

Ban da la Ri Jingim me pha, 

Ban kdat noh ia u Lyoh ba dum. 

Ka jaitbynriew ruh dc kumjuh, 

Katno ba ka sngewsarong lem; 

Ba jaitbynriew rit paid ka phuh, 

Na me Clifford, u rang ba tlem. 

Mem shym da pher n'u Tirot Sing, 

La ha ka rta, bor met bor phad; 

Hynrei ka nam ka kham kynting. 

Bun shah ia me Clifford kynrad. 

Kum u Kapten me la ialam, 

Pyrshah nongshun me ieng ialeh; 
ia la jingkit, me teh lakam, 

Ka snam ruh mem khein ba kan theh. 

Ka Batalik kan ieng sakhi, 
la ka jingshynrang ka jongme; 

Pyrthei ba iar ka la iohi, 

Ka tip ba me, mem shym babe. 

Ka Ar tarik jong u ’Naitung, 

Ha u snem khyndai phew khyndai; (1999) 
Mawnam kyrteng, me hi me thung, 

Ban pynsah nam i’a ka lashai. 


oo 



Ka leh burom ia me ka long, 

Ha ka Ri hi baroh kawei; 

Mynsiem shynrang, ha me ka phong, 

Bad la tip lut da ka pyrthei. 

Ha Histori ia me la thoh, 

Kum u radbah ba khraw ka nam; 

Ha ki longdien ban sah feroh, 

Ba me hi me long u Mawjam. 

Mawjam ban kiew ka nam kyrteng, 

Ha ka lynti ka ban iai bha; 

Pynskuin ki kti, pynkhlain tyrpcng, 

Ka pyneh ruh mynsiem ban pha. 

Ka Snam jongme ai kan iai tuid, 
la u paid ka Ri Hynfiiew trep; 

H’u rang khraw bor, h’u rang khraw buit, 
la la kamram ban trei pyndep. 

Ba kin don lem ka jingkitkhlieh, 

Kum ma me hi Kapten Nongrum; 

Lama jingjop, kin ioh ban sieh, 

Ban ym ia sah ha ka jingdum. 

Kapten, Kapten, Kapten Nongrum, 

Kapten me long u dap shynrang; 

Me buh mot jingkynmaw ha Lum, 

Ha kliar ba jrong tarn ka kynjang. 

To shong jah thait bad la u Blei. 

U Trai Kynrad Nongbuh Nongthaw: 

Ki Ummat kthang na ngi ki shlei, 
Pynban ha Me Clifford ka khraw 

Shong suk shong sain, pyrsad mynsiem. 
Ban tngen ki kur ban tngen ki kha; 

Ban sngewsarong ban heh mynsiem. 
la la jingim ba me la pha. 







KI SYMBOH PYRKHAT 


1. Ka jingim khlem ka jingialeh ka long ka bym 
don jingmut eiei bad jlop noh tang shipor. 

2. Leh kino kino ki kam ba bha ban sah nam sah 
kyrteng bad ibh ka jingpyrto. 

3. Long kiba don ka jingkitkhlieh ban ioh ka 
jingshaniah na baroh, ban kyntiew ia ka longi ing 
bad ka imiang sahlang. 

4. Long ki briew kiba shisha ban ym mut kai ia 
kiei kici ibh shah kynteit ha ka pyrthei 

5. Ka jingshlur da ka jingtipbriew, ka don ka 
bor ban pynkhlaih iaiadc bad ban tei ia ka 
imiang sahlang. 

6. Lada kwah ban shakri paidbah, long barabor 
kiba lenlade ban pynkhraw ia kiwei. 

7. Ban kyntiew ialade bad kiwei, donkam ban nang 
kumno ban kunai ia ka ibh ka kot, khamtam eh 
ia ka por, namar ka por ka long kaba kordor tarn 
kaba ngim lah ban thied bad slew spah ia ka. 

8. Ka jingtrei shitom nyngkong, ka wanrah ia 
ka jingsuk hadien habud bad ka nongpateng ba 
iai neh. 


9. Ki Briew kiba sbun bad kylluid mynsiem, ki ibh 
ka jingkmen bad jingiaroh na baroh. 



10. Ka jinglong adkar ka w'anrah ka jingbha la 
u briew khamtam ha ka koit ka khiah bad ka 
ibh ka kot. 

11 U Briew u ba suk bad ba knien. u long u briew 
u ba koit ba khiah. u ba lah ban synshar bad 
pyniaid beit ia ka i'ing ka seni no ka imlang 
sahlang. 

12. Ka Jingsngewrit bad iai shah ka pynlong ia u 
briew u ba jop. Da ka jinglakloi jongu ban 
pyndem, ka pynlip noh wat ia ka ding ba klang. 

13 Ka jingsmat ka long ka dawai bah ha ki thied ki 
jaw ki ba long ka jingkyrshan ia ka bor u Biiew. 
Khlem ka jingsmat, u briew un kylla u ba duk tarn 
bad ka imlang sahlang kan sah dum. 

14. Kano kano ka karri ka ba ngi pynmiien ban trei 
bad leh bunsien ne ban pyrshang iai pyrshang, 
ka pynlong ba kata ka kam kan long kaba janai 

15. Ka jingnang jingstad ka long kabor ban phrang 
bha ia ka bor jabieng, ka kyntiew ia la ka jingim, 
ka imlang sahlang. ka ibh ka kot bad ka rat 
dyngkhong ia ka sah bieij sah them. 

16. Ka jingshemphang ka long barabor ka jingtrei 
shitom bad ka jingminot. 


17. Ki kam ba janai ki mih na ki briew kiba don ka 
sap. 



18. Ka Sap ka dei ka lingpynmlien jongu briew 
lyngba ka bor ba la ai da u Blei. 

19 Lada u Briew um ju pynmlien iaiade ha kino 
kino ki kam, u briew um lah ban ibh ia ka Sap 
bad ka jabieng ka kylla bthi noh. 

20. Ka sngew hangamei bunsien ka pynsahdicn ia 
ka jingim u briew 

21. Ka jingtyngkan i'alade ka loh jingi'aroh shirta ha 
ka jingim. 

22. Ka ktien ka long ka atiar ba shyrkhci tarn ban 
pynbha ne pynjot, kumta hap ban teh lakam 
bha bad tyngkan. 

23. Ka iingkut jingmut ka long ka bor ba khlaih tarn 
ban jop ia ki bor bad ki kam ka pyrthei. 

1, Ki Kyrwoh u Tiewlyngskaw (1996) 

